หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
27 พ.ค. 2558

MBK: มาบุญครอง แนวรับ 15.30 บาท แนวต้าน 16.50 บาท
ประเด็นวิเคราะห์:
– MBK นอกจากจะมีความสัมพันธ์ไปในทิศทางเดียวกับค่าเงินบาทถึง 80% ในช่วง 20 วัน ที่ผ่านมาแล้ว ภาพเทคนิคในระยะนี้ยังดูดีผิดหูผิดตา โดยล่าสุดปรับเพิ่มขึ้นมา 1.9% สวนทางตลาดที่ปรับลดลง 0.67%
– ในรอบ 10 วันที่ผ่านมา MBK เริ่มที่จะขยับขึ้นมาได้วันละนิด จนล่าสุดวานนี้เริ่มปรับตัวขึ้นแรงจนไปทำจุดสูงสุดที่ 15.70 บาท แม้ช่วงท้ายจะมีจังหวะย่อลงมาปิดที่ 15.40 บาท แต่การที่ราคาสามารถกลับมาปิดยืนเหนือแนว SMA 200 วัน ที่ 15.30 บาท ก็ถือว่าใช้ได้แล้ว
– ขณะที่ MACD ปัจจุบัน ที่กำลังขึ้นทดสอบแนวต้าน 0.32 บาท ซึ่งหากผ่านแนวต้านนี้ไปได้ คาดจะได้เห็นจังหวะราคาดีดตัวขึ้นแรงจาก Momentum ของการ Breakout โดยราคามีแนวต้านที่ 15.70 บาท และ 16.50 บาท ตามลำดับ
– ซื้อ โดยมีเป้าหมายทำกำไรที่ 16.50 บาท และ ตั้งจุดตัดขาดทุนที่ 15.30 บาท